Up-8/05
Natisni
Opravilna št.:
Up-8/05
Datum odločitve:
30. 9. 2005
ECLI:
ECLI:SI:USRS:2005:Up.8.05
Akt:
Ustavna pritožba A. A. zoper sklep Višjega sodišča v Kopru št. Su 220100/2004-11-12 in št. Su 220100/2004-466 z dne 9. 12. 2004
Izrek:
Ustavna pritožba A. A. zoper sklep Višjega sodišča v Kopru št. Su 220100/2004-11-12 in št. Su 220100/2004-466 z dne 9. 12. 2004 se zavrže.
Evidenčni stavek:
Sklep, s katerim se po vložitvi obtožbe zavrne zahteva za izločitev sodnika, se lahko izpodbija samo v pritožbi zoper sodbo. Ustavna pritožba je zato očitno prezgodnja, saj niti redna pravna sredstva še niso mogla biti izčrpana, zato jo je Ustavno sodišče zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
4. 1. 2005
Vrsta odločitve:
sklep
Vrsta rešitve:
zavrženje
Dokument:
US25055
Up-8/05-6
30. 9. 2005
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 12. septembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Višjega sodišča v Kopru št. Su 220100/2004-11-12 in št. Su 220100/2004-466 z dne 9. 12. 2004 se zavrže.
Obrazložitev
1. Pritožnik vlaga ustavno pritožbo zoper sklep Višjega sodišča v Kopru, s katerim je bila zavržena njegova zahteva za odstop vlog – zahtev za izločitev – pristojnemu organu. Pritožnikove zahteve za izločitev predsednice Okrožnega sodišča v Novi Gorici so bile namreč predhodno zavrnjene s sklepom Višjega sodišča v Kopru. S ponovno zahtevo za izločitev sodnice je pritožnik zahteval, da o njegovi zahtevi odloči pristojni organ. Ustavnemu sodišče predlaga, naj ustavno pritožbo sprejme in izpodbijani sklep v celoti razveljavi.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Sklep, s katerim se po vložitvi obtožbe zavrne zahteva za izločitev sodnika, se po četrtem odstavku 42. člena Zakona o kazenskem postopku (Uradni list RS, št. 63/94 in nasl. – ZKP) lahko izpodbija samo v pritožbi zoper sodbo. Iz vsebine ustavne pritožbe in pritožnikovih navedb izhaja, da je kazenski postopek v fazi glavne obravnave. Pritožnik bo zato morebitne kršitve človekovih pravic, ki naj bi mu bile storjene z izpodbijanima sklepoma, lahko uveljavljal šele v ustavni pritožbi zoper pravnomočno sodbo po njihovem poprejšnjem uveljavljanju v pravnih sredstvih, ki jih zakon daje zoper sodbo. Ustavna pritožba zoper izpodbijana sklepa je zato očitno prezgodnja, saj niti redna pravna sredstva še niso mogla biti izčrpana.
3. Ker ni podana procesna predpostavka izčrpanosti pravnih sredstev, je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 ─ popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča, razen sodnicama Modrijan in Krisper Kramberger, ki sta bili v zadevi izločeni. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer